CELEX: C2006/048/21
Language: fi
Date: 2006-02-25 00:00:00
Title: Asia C-367/05: Hof van Cassatie van Belgiën  6.9.2005  tekemällään päätöksellä esittämä ennakkoratkaisupyyntö rikosasiassa, jossa vastaajana on Norma Kraaijenbrink

25.2.2006   
            
            
               FI
            
            
               Euroopan unionin virallinen lehti
            
            
               C 48/10
            
         Hof van Cassatie van Belgiën 6.9.2005 tekemällään päätöksellä esittämä ennakkoratkaisupyyntö rikosasiassa, jossa vastaajana on Norma Kraaijenbrink
   (Asia C-367/05)
   (2006/C 48/21)
   Oikeudenkäyntikieli: hollanti
   Hof van Cassatie van België on pyytänyt 6.9.2005 tekemällään päätöksellä, joka on saapunut yhteisöjen tuomioistuimeen 29.9.2005, Euroopan yhteisöjen tuomioistuimelta ennakkoratkaisua rikosasiassa, jossa vastaajana on Norma Kraaijenbrink seuraaviin kysymyksiin:
   
               1.
            
            
               ”Onko 19.6.1990 allekirjoitetun, Schengenin sopimuksen soveltamista tehdyn yleissopimuksen 54 artiklaa (1), luettuna yhdessä kyseisen yleissopimuksen 71 artiklan kanssa, tulkittava siten, että ensinnäkin rangaistavia tekoja, jotka koostuvat Alankomaissa tehdyistä huumausainekaupasta peräisin olevien rahamäärien hankkimisesta, hallussapidosta ja/tai ulkomaiseen valuuttaan muuttamisesta (joiden osalta rikosnimikkeenä Alankomaissa on Wetboek van Strafrechtin (rikoslaki) 416 §:n mukaan tahallinen tavaran kätkemisrikos), jotka ovat eri tekoja kuin ne rangaistavat teot, jotka koostuvat näiden Alankomaissa vastaanotettujen huumausainekaupasta peräisin olevien rahamäärien saattamisesta Belgiassa rahanvaihtotoimistojen kautta kiertoon (joiden osalta rikosnimikkeenä Belgiassa on Strafwetboekin (rikoslaki) 505 §:n mukaan tavaran kätkeminen ja muut rikoksesta peräisin oleviin tavaroihin liittyvät toimet), on myös pidettävä mainitussa 54 artiklassa tarkoitettuina 'samoina tekoina', jos tuomioistuin vahvistaa, että ne on sidottu yhteen tahallisuuden ykseyden kautta ja ne ovat täten juridisesti yksi teko?”
            
         
               2.
            
            
               Jos ensimmäiseen kysymykseen vastataan myöntävästi:
               Onko Schengenin sopimuksen soveltamisesta tehdyn yleissopimuksen 54 artiklassa olevalle käsitteelle ”ei voida syyttää samasta teosta” annettava sellainen tulkinta, että jos ”saman teon” on ymmärrettävä käsittävän myös eri teot, jotka on sidottu yhteen tahallisuuden ykseyden kautta ja jotka ovat täten yksi teko, tämä pitää sisällään sen, että vastaajaa ei voida syyttää rahanpesurikoksesta enää Belgiassa, jos hänet on tuomittu muista saman tahallisuuden vallassa tehdyistä teoista Alankomaissa, kaikista muista tämän ajanjakson aikana tehdyistä sellaisista teoista huolimatta, jotka tulevat Belgiassa tietoon ja/joista henkilöä syytetään vasta ulkomaisen lainvoimaisen tuomion jälkeen, vai voiko tosiseikat vahvistava tuomioistuin määrätä tässä tapauksessa näistä muista teoista jo määrätyt rangaistukset huomioonottaen lisärangaistuksen edellyttäen, että tämä on kyseisen tuomioistuimen mielestä lainmukainen rangaistus kaikista rikoksista, ja ilman, että ankarimman rangaistuksen enimmäisraja saisi ylittyä kaikkien määrättyjen rangaistusten osalta?
            
         
      (1)  EYVL L 239, s. 19.